สั่งเร่งหาหมอประชารัฐ
คลังสั่งออมสินเร่งสร้างหมอประชารัฐสุขใจ ลงพื้นที่ประกบติดผู้ลงทะเบียน ช่วยคนพ้นยากจนปีนี้ 2.8 ล้านราย
26 ม.ค. 2561

คลังสั่งออมสินเร่งสร้างหมอประชารัฐสุขใจ ลงพื้นที่ประกบติดผู้ลงทะเบียน ช่วยคนพ้นยากจนปีนี้ 2.8 ล้านรายนายอภิศักดิ์ ตันติวรวงศ์ รมว.คลัง กล่าวในการตรวจเยี่ยมเพื่อมอบนโยบายให้กับธนาคารออมสินว่า ต้องการให้ธนาคารออมสินเตรียมความพร้อมเรื่อง การสร้างหรือสรรหาผู้ดูแลผู้มีบัตรสวัสดิการแห่งรัฐ (Account Officer : AO) หรือหมอประชารัฐสุขใจ เพื่อทำหน้าที่สำรวจสภาพข้อเท็จจริง สอบถามความประสงค์ และให้คำแนะนำแผนการพัฒนาคุณภาพชีวิตที่เหมาะสม ซึ่งจะทำให้รัฐบาลสามารถวิเคราะห์การให้ความช่วยเหลือผู้มีบัตรสวัสดิการแห่งรัฐรายบุคคลได้อย่างมีประสิทธิภาพและจัดทำเป็นข้อมูล หรือบิ๊กดาต้า เพื่อประเมินผลโครงการได้ต่อไป เพื่อให้บรรลุเป้าหมายของรัฐบาลในการผลักดันให้คนที่มาลงทะเบียนทั้ง 11.4 ล้านคน หลุดพ้นจากความยากจนไม่น้อยกว่า 25% หรือไม่น้อยกว่า 2.85 ล้านราย ภายในสิ้นปีนี้"เรื่อง AO ต้องเร่งทำได้แล้ว และต้องเริ่มลงพื้นที่สำรวจผู้มีรายได้น้อยรายตัวในเดือน ก.พ.-มี.ค.นี้ เพื่อใส่ข้อมูลที่สำรวจได้เข้าระบบภายใน 3 เดือน ซึ่งเรื่อง AO อยากให้บอร์ดนำบรรจุไว้เป็นหนึ่งในตัวชี้วัดการทำงานปีนี้ด้วย เพราะของ ธ.ก.ส.ก็ใช้เป็นตัวชี้วัดการทำงาน เพราะเรื่องนี้ถือว่าสำคัญมาก" นายอภิศักดิ์ กล่าวนายชาติชาย พยุหนาวีชัย ผู้อำนวยการธนาคารออมสิน กล่าวว่า ธนาคารเตรียมว่าจ้างนักศึกษาปริญญาตรีราว 2,000 คน มาอบรมเป็นผู้ดูแลผู้มีบัตรสวัสดิการแห่งรัฐนอกจากนี้ ที่ประชุมคณะกรรมการธนาคารได้เห็นชอบโครงการสินเชื่อพัฒนาคุณภาพชีวิตผู้มีบัตรสวัสดิการแห่งรัฐจะเริ่มให้ยื่นขอสินเชื่อได้ตั้งแต่วันที่ 1 ก.พ. 2561 นี้ มีเป้าหมายช่วยคนหลุดพ้นความยากจนได้ไม่น้อยกว่า 1 ล้านราย ภายในปี 2563ทั้งนี้ มีโครงการสินเชื่อทั้งหมด 4 โครงการ วงเงินรวม 1.5 หมื่นล้านบาท ได้แก่ สินเชื่อเพื่อช่วยเหลือผู้มีรายได้น้อยตามโครงการลงทะเบียนเพื่อรับสวัสดิการแห่งรัฐ สินเชื่อ GSB Home Stay สินเชื่อแฟรนไชส์ สินเชื่อ Street Food คาดว่าจะมีผู้ที่ได้รับประโยชน์จากมาตรการสินเชื่อนี้ไม่น้อยกว่า 3 หมื่นรายนายสมคิด จาตุศรีพิทักษ์ รองนายกรัฐมนตรี กล่าวต่อว่า ต้องการให้จัดความช่วยเหลือเป็น 4 กลุ่ม ได้แก่ กลุ่มฐานราก คนตัวเล็ก คนชั้นกลาง สตาร์ทอัพ และผู้สูงวัย อยากให้เพิ่มบทบาทเรื่องการเป็นพี่เลี้ยงเพิ่มเติมจากการให้สินเชื่อ